

                                                                                            Frederiksværk, den 16. september 2021

Kære medlemmer!

Som meddelt i nyhedsbrevet af 31. juli d.å. skal der afholdes ekstraordinær generalforsamling i Støtteforeningen for Arresødal Hospice

**den 30. september 2021 kl. 19.00**

og dette nyhedsbrev bliver hermed en indkaldelse til denne ekstraordinære generalforsamling.

Den ekstraordinære generalforsamling afholdes på:

**Arresødal hospice i det store mødelokale i stuen**

og med følgende dagsorden:

1. Valg af dirigent, referent og stemmetællere
2. Valg af 2 bestyrelsesmedlemmer
3. Evt.

Som det fremgik af nyhedsbrevet af 31. juli d.å. vedtog bestyrelsen på møde den 2. juli d.å. at afholde denne ekstraordinære generalforsamling med håbet om, at der på denne afholdelse vil møde så mange medlemmer op, at bestyrelsen kan blive genetableret med valg af kasserer og sekretær.

Vi håber, at der blandt vore medlemmer vil kunne findes mange med ønsket om at støtte op om Støtteforeningen for Arresødal Hospice. Ved at møde op og eventuelt være villig til at tage en tørn i foreningens bestyrelse, kan du være med til at bevare den store støtte foreningen er for Arresødal Hospice.

Vi har i tidligere nyhedsbreve fortalt om en del af foreningen mange tiltag, hvoraf det nyeste er et godt samarbejde med Finn's Handicapkørsel, hvormed vi i flere tilfælde har støttet patienter med kørsel. Herunder kan bl.a. nævnes, manden, der fik mulighed for at vende tilbage til sin fødeegn på en dagstur, kvinden, der som patient på hospice fik lejlighed til at besøge sin mor på plejehjem. Der var f.eks. også kvinden, der som sit sidste ønske blev kørt til Liseleje strand på en halvdagstur.

Herudover har vi vores frivillige blomsterdame, der hver uge gør omgivelserne ekstraordinære med buketter og arrangementer.

Endelig er der vores populære pandekagedame, der også er frivillig, der hver uge hygger om de enkelte patienter med en snak, en kop kaffe/the, chokolade, is og selvfølgelig nybagte pandekager.

Alt dette er tidligere beskrevet i de tidligere nyhedsbreve, men skulle du have lyst til at være en del af alle disse dejlige oplevelser for patienterne, så kan en ekstra gang vist ikke være en gang for

Det er af yderste vigtighed, at så stor en del af det lokale samfund omkring Arresødal Hospice er med til at gøre opholdet der så godt som overhovedet muligt for patienter og deres pårørende. Vi ønsker nok alle, at opholdet i vor sidste tid skal være så godt og indholdsrigt, som overhovedet muligt, og det vil du kunne få muligheden for at medvirke til ved at møde op og deltage i foreningens arbejde.

Foreningen ser meget gerne at der eventuelt kan komme et pust ude fra erhvervslivet eller fra dig som privatperson, og har du særlige visioner, så lad os høre om disse på generalforsamlingen.

Flere og flere udtrykker bekymring for, at der på landsplan og på regionalt plan kan være tendenser til at hospice kan blive en funktionel enhed med klassisk sygehusstruktur.  Det kan støtteforeningens arbejde måske være medvirkende til ikke vil ske.

**DERFOR HUSK AT MØDE OP TIL VOR EKSTRAORDINÆRE GENERALFORSAMLING.**

Det vil glæde os så meget at hilse på dig og eventuelt ønske dig velkommen i bestyrelsen.

Efter det sidste nyhedsbrev har støtteforeningen haft den store glæde, at flere har indbetalt til foreningen enten som kontingent eller som donation, og foreningen siger mange tak for dette, det har glædet os meget.

Et nyt nyhedsbrev vil blive fremsendt efter afholdelse af generalforsamlingen - lad ikke det blive det sidste nyhedsbrev, der skal udsendes.

Med venlig hilsen

STØTTEFORENINGEN FOR ARRESØDAL HOSPICE

Inge-Lise Oster

Redaktør

telf. 20 87 54 44